Diari Oficial de la Generalitat Valenciana


Sumari del DOGV 1064, del 15-05-1989 (1989/801010)

ORDRE de 20 d'abril de 1989, de la Conselleria de Cultura, Educació i Ciència, per la qual es convoca la concessió de subvencions a confederacions i federacions d'estudiants no universitaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/20/(2)/dof/vci/html**

### Dades del document

Número de DOGV
:   1064

Data del DOGV
:   15-05-1989

Secció del DOGV
:   DISPOSICIONS GENERALS

Número del document
:   1989/801010


Data del document
:   20-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 d'abril de 1989, de la Conselleria de Cultura, Educació i Ciència, per la qual es convoca la concessió de subvencions a confederacions i federacions d'estudiants no universitaris de la Comunitat Valenciana.  
La Llei Orgànica 8/1985 de 3 de juny, reguladora del dret a l?educació, reconeix el dret d'associació dels estudiants i la participació d'aquests en la programació general de l?educació.  
El Govern Valencià aprovà el Decret 127/1986 de 20 d'octubre, que desenvolupa l?esmentat text normatiu, pel qual es regulen les associacions d'alumnes i les federacions i confederacions en el nivell local o en àmbits territorials més amplis.  
Es per això que, sent propòsit de la Conselleria de Cultura, Educació i Ciència promoure la participació dels estudiants en el sistema educatiu, s'ha convocat anualment la concessió de subvencions a les federacions i confederacions com a organitzacions a través de les quals s'articula el moviment estudiantil en l?àmbit de la nostra comunitat autònoma. Aquest moviment s'ha de potenciar en la mesura que és un aspecte clau de la participació social dels joves valencians.  
Per tot això, i fent ús de les facultats que em confereix 'article 35 de la Llei 5/1983 de 30 de desembre de Govern Valencià,  
ORDENE:  
Article primer  
Es fa pública la convocatòria per a la concessió de subvencions a confederacions i federacions d'estudiants no universitaris i s'aproven les bases per les quals es regeix aquesta convocatòria, incloses com a annex en la present ordre.  
Article segon  
Les subvencions concedides d'acord amb aquesta ordre, es pagaran a càrrec de la línia de subvenció 402/000/89 del programa 455.30 de la Conselleria de Cultura, Educació i Ciència.  
DISPOSICIONS FINALS  
Primera  
Es faculta la Direcció General de Joventut perquè en l'àmbit de les seues competències dicte les instruccions que considere necessàries per a dur a efecte el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 20 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
La Conselleria de Cultura, Educació i Ciència, en funció de les disponibilitats pressupostàries, i a proposta de la Direcció General de Joventut, concedirà subvencions a confederacions i federacions d'estudiants no universitaris per a les finalitats que s'especifiquen en aquestes bases i d'acord amb les condicions que també s'hi detallen.  
1. Beneficiaris  
1.1. Podran sol·licitar subvencions les confederacions i federacions d?estudiants no universitaris de la Comunitat Valenciana constituïdes legalment que reunesquen els requisits següents:  
a) Que figuren inscrites en el Cens de Federacions i Confederacions d'Alumnes no Universitaris de la Comunitat Valenciana.  
b) Que agrupen un mínim de vuit associacions d'alumnes, les quals hauran de figurar inscrites en els censos establerts a l?efecte.  
1.2. Les federacions que tinguen una estructura territorial independent en dos o més províncies de la Comunitat Valenciana i sol·liciten subvenció per a cadascuna d'elles, seran considerades com una única entitat d'àmbit comunitari pel que fa a la valoració de la seua sol·licitud. La resolució de concessió de subvencions distribuirà la quantitat atorgada entre les distintes federacions provincials en funció del nombre d'afiliats.  
2. Objecte de la convocatòria  
Les peticions hauran de referir-se a la realització del programa anual d'activitats de l?entitat sol·licitant.  
3. Criteris de valoració  
3.1. Es valoraran preferentment les sol·licituds que incloguen en els seus programes les activitats següents amb caràcter preeminent:  
a) Conferències, jornades i congressos per al debat de qüestions educatives.  
b) Activitats relacionades amb la participació dels estudiants en els consells escolars i altres òrgans col·legiats en els quals tinguen alguna representació.  
c) Activitats que impliquen una col·laboració amb el projecte educatiu dels centres.  
d) Activitats dirigides al foment de la inserció sociolaboral dels estudiants.  
3.2. Es tindran en compte, així mateix, per a la concessió de subvencions, els criteris següents:  
- L?àmbit territorial de l?entitat.  
- El nombre d'associacions que la integren.  
- L?activitat desplegada en anys anteriors.  
- El nombre de representants de la Federació o Confederació en el Consell Escolar Valencià.  
4. Sol·licituds  
Les sol·licituds es presentaran en els servies territorials de cultura i educació aportant la documentació següent:  
a) Instància en imprès normalitzat que serà facilitada pels serveis territorials de cultura i educació.  
b) Projecte d'activitats per als quals se sol·licita l'ajuda, i pressupost per al seu finançament.  
c) Memòria de l'activitat desplegada al llarg de l'any passat.  
d) Fotocòpia del DNI del president de l'entitat.  
5. Termini de presentació de sol·licituds  
El termini d'admissió de sol·licituds per a l?exercici de 1989 serà de 30 dies hàbils comptadors des de la data de publicació d'aquesta convocatòria en el Diari Oficial de la Generalitat Valenciana.  
6. Resolució de la convocatòria  
Correspondrà al conseller de Cultura, Educació i Ciència la resolució d'aquesta convocatòria, a proposta d'una comissió integrada per:  
- El director general de Joventut.  
- El cap del servei de Participació i Serveis a la Joventut de la direcció General de Joventut.  
- El cap del servei d?Alumnes de la Direcció General de Centres i Promoció Educativa.  
- El cap del servei de Relacions Institucionals de la Secretaria General.  
- Un representant de cadascuna de les dues confederacions o federacions d'estudiants més representatives de la Comunitat Valenciana.  
7. Obligacions dels beneficiaris  
7.1. Els beneficiaris de les subvencions queden obligats a:  
a) Comunicar les modificacions que es produesquen en el programa subvencionat.  
b) Presentar la declaració de subvencions rebudes d'altres entitats.  
e) Admetre la presència d?avaladors nomenats per la Conselleria de Cultura, Educació i Ciència.  
d) Fer constar en la publicitat, impresos, etc., corresponents als programes subvencionats, la col·laboració de la Conselleria de Cultura, Educació i Ciència.  
e) Justificar la documentació rebuda en la forma que reglamentàriament es determine.  
7.2. La Conselleria de Cultura, Educació i Ciència, a proposta de la Direcció General de Joventut, podrà anul·lar totalment o parcialment la subvenció atorgada quan l'activitat no s'haja realitzat de la manera prevista en el programa de sol·licitud.


Còpia Permalink ELI